Source: http://tehotenstvo.rodinka.sk/prirucka-pre-rodica/o-mene-a-priezvisku/zenske-priezvisko-muzskom-tvare/
Timestamp: 2017-08-21 10:16:12+00:00
Document Index: 13490563

Matched Legal Cases: ['§ 16', '§ 13', '§ 19', '§ 16', '§ 19', '§ 16', '§ 19']

Ženské priezvisko bez "ová" (bez prechyľovania) | O mene a priezvisku | Príručka pre rodiča | Tehotenstvo.Rodinka.sk
Príručka pre rodiča > O mene a priezvisku
Ženské priezvisko bez "ová" (bez prechyľovania)
Kristína Kováčiková 07.03.2015 10
Naša právna úprava trvá na tom, aby ženy so slovenskou národnosťou nosili za priezviskom aj onú koncovku “-ová,” bez ohľadu na to, akej národnosti je ich muž a ako ich priezvisko vyzerá. Posťažovať by sa vedela aj taká Goldie Hownová, že teda nie je slovenskej národnosti:)
Záujem o priezvisko bez prechyľovacej prípony však je aj medzi Slovenkami, ktorých podoba priezviska je slovenská, miestami rýdzo slovenská. O mužský tvar priezviska sa ženy hlásia tiež v prípade tzv. adjektívnych priezvisk, ako napríklad Orlický, Hradský, Tichý, Šťastný.
Pravidlá pravopisu platia
Jazykovedný ústav Ľudovíta Štúra SAV neopúšťa svoj pevný názor o povahe jazykového systému slovenčiny. Pravidlá slovenského pravopisu majú prechyľovanie kodifikované, raz darmo.
Toto si osvojili aj na Ministerstve kultúry, takže návrh z dielne rezortu práce, aby sa trošku spustili lokálne mravy (aby sa ženské priezvisko všetkých žien, bez ohľadu na národnosť , mohlo priamo zapisovať do matriky bez tejto koncovky na základe odôvodnenej písomnej žiadosti) ako obyčajne neprešiel.
A tak ženy, ktoré o priezvisko s prechýlením nestoja, sa budú aj naďalej pohrávať s básnickou otázkou, či sú slovenskej národnosti - ide v zásade o pocitovú záležitosť, národnosť znamená príslušnosť k národu alebo podľa definície z lexikónu slovenského jazyka "spoločenstvo ľudí so spoločným jazykom, územím a ekonomickým životom."
Na rozdiel od štátnej príslušnosti, štátneho občianstva, ktoré predstavuje "právny zväzok osoby s určitým štátom, pričom však u tejto osoby nerozhoduje faktický stav, ako napr. bydlisko, príslušnosť k určitej národnosti, rase či náboženstvu."
Zapierať slovenskú národnosť?
Podľa ust. § 16 zák. č. 154/1994 Z.z. o matrikách ženské priezvisko osoby inej ako slovenskej národnosti sa zapíše bez koncovky slovenského prechyľovania,
a) ak o to požiadajú rodičia pri zápise priezviska ich dieťaťa ženského pohlavia do knihy narodení podľa § 13 ods. 1 alebo osvojitelia pri zápise priezviska osvojeného dieťaťa, ak ide o osvojenie podľa osobitného predpisu,
b) ak o to požiada žena pri zápise uzavretia manželstva do knihy manželstiev,
c) ak o to požiada žena v súvislosti so zápisom rozhodnutia o zmene priezviska podľa osobitného zákona.
Ale zákon o matrikách obsahuje ešte jedno ustanovenie - § 19 ods. 6, podľa ktorého "V rodnom liste alebo sobášnom liste ženy, ktorej sa tento úradný výpis týka, sa jej priezvisko uvedie bez koncovky slovenského prechyľovania, ak o to písomne požiada; o tejto skutočnosti sa v matrike urobí záznam. Všetky ďalšie úradné výpisy a potvrdenia o údajoch zapísaných v matrike sa vyhotovia s takýmto tvarom priezviska. Písomná žiadosť podľa prvej vety sa založí do zbierky listín."
Pri uzatváraní manželstva urobia snúbenci aj súhlasné vyhlásenie týkajúce sa ich priezviska. Žena, ktorá chce priezvisko muža doslovne, v jeho mužskom tvare, bez prechýlenia, má na výber:
v žiadosti o uzavretie manželstva uviesť inú ako slovenskú národnosť, vtedy sa v zmysle § 16 zákona o matrikách ženské priezvisko osoby inej ako slovenskej národnosti zapíše bez koncovky slovenského prechyľovania, ak o to požiada žena pri zápise uzavretia manželstva do knihy manželstiev, do knihy manželstiev sa zapíše dohodnuté priezvisko v mužskom tvare,
po sobáši si požiadať z matriky výpis bez prechyľovania: podľa § 19 zákona o matrikách v sobášnom liste ženy, ktorej sa tento úradný výpis týka, sa jej priezvisko uvedie bez koncovky slovenského prechyľovania, ak o to písomne požiada, všetky ďalšie úradné výpisy a potvrdenia o údajoch zapísaných v matrike sa vyhotovia s takýmto tvarom priezviska. V tomto prípade vašej žiadosti musia vyhovieť, a keďže nejde o klasickú zmenu priezviska, úkon nepodlieha poplatkovej povinnosti.
Priezvisko pri narodení
Dcéra narodená manželom, ktorí sú obaja nositeľmi mužského tvaru priezviska, nezdedí automaticky priezvisko bez prechyľovania. Treba o taký tvar priezviska požiadať na matrike.
Znova pripadá do úvahy § 16 Zákona o matrikách, podľa ktorého sa ženské priezvisko osoby inej ako slovenskej národnosti zapíše bez koncovky slovenského prechyľovania, ak o to požiadajú rodičia pri zápise priezviska ich dieťaťa ženského pohlavia do knihy narodení alebo osvojitelia pri zápise priezviska osvojeného dieťaťa.
Alebo § 19 ods. 6 Zákona o matrikách, v zmysle ktorého "v rodnom liste ženy, ktorej sa tento úradný výpis týka, sa jej priezvisko uvedie bez koncovky slovenského prechyľovania, ak o to písomne požiada; o tejto skutočnosti sa v matrike urobí záznam. Všetky ďalšie úradné výpisy a potvrdenia o údajoch zapísaných v matrike sa vyhotovia s takýmto tvarom priezviska. Písomnú žiadosť v tomto prípade za maloletú osobu podávajú rodičia. Nakoľko nejde o zmenu priezviska podľa Zákona o rodine, úkon nepodlieha poplatkovej povinnosti.
Stefan napísané 17.06.2016 06:55
Ved co je to za pablbost, az mi to usi trha prechylovat CUDZIE zenske
priezviska. Slovencina nepotrebuje hovadit cudzie zenske mena. Ono existuje aj Pani, Slecna, Prostitutka, Doktorka, Herecka atdddd.Z coho
vyplyva ze sa zrejme jedna o ZENU.
Prikald: Herecka Goldie Hown. Niektory su zrejme tak slovensky ze potrebuju na identifikaciu: Herecka Goldie Hownová Asi tak........
Stefan napísané 17.06.2016 06:42
priezviska.
mojemeno napísané 15.06.2016 17:51
podľa doslovného znenia toho debilného zákona, by sa mali prechyľovať všetky cudzie ženské priezviská..
tak teda navrhujem napr. Dagmar Havlováová, Ilona Csákováová či Jana Kopeckáová..
predsa je to meno cudzej štátnej príslušníčky nie?
vivat debilizmus našej rodnej reči!!
RVaše meno napísané 15.06.2016 13:00
Da sa to bez toho patriarchalno-predpotopneho pozostatku "ova" z cias kedy este zeny nemali volebne pravo a boli len majetok muzov. Dami neprznite si mena koncovkou "ova", budme kultivovana europska krajina s moznostou vybrat si meno ake si prajeme a v akom sa citime dobre Ak vam uradnicka robi problemy a zavadza ako tento clanok, tak sa nedajte odbyt. Mate na to pravo a da sa to zariadit vypisanim jedineho papiera, potom budete mat meno na vsetkom bez "ova"
anna napísané 04.08.2015 16:01
tak sa rozhodnite ci s ová alebo bez to je uz aka blbost, ze jedno tak durhé tak? inak ja som pisala, nedavno na matriku v BA a tam mi povedali, ze nemozem mat jedno tak, druhé tak, keby som ten mail nasla, tak ho sem prilozim
Ela napísané 09.06.2015 14:18
Vedel by mi niekto z toho článku spraviť výcuc?
Chcela by som po svadbe priezvisko bez -ová a v prípade narodenia dievčatka aj jej dať priezvisko bez -ová.
Čo všetko k tomu treba?
pre Martinu napísané 18.10.2013 11:42
Samozrejme, je to mozne. Ja sama mam najprv manzelovo priezvisko v muzskom tvare (je to cudzinec) a potom moje rodne s koncovkou -ova.
pre martinu napísané 17.09.2013 17:24
podla mna to mozne je, mam kamaratku ktora ma presne taky tvar priezviska, najprv manzelovo v muzskom tvare a svoje rodne za nim v tvare s -ova
Katarina napísané 12.09.2013 11:09
Zial, nie je to mozne, obe priezvyska musia mat rovnaku koncovku, bud Kederova Novakova alebo Keder Novak
Martina napísané 25.09.2011 19:35
chcela by sm sa opytat...ak sa volam rodnym priezviskom Novakova a po svadbe si chcem dat meno priatela /Jan Keder/,je mozne vytvorit meno Martina Keder Novakova?dakujem
Aké meno sa hodí k priezvisku? Na čo dať pozor?